Source: http://kalender.piibel.net/kal/?year=2014&month=3&fontsize=10&fontface=serif&c=1c&keel=et&viewmode=koos
Timestamp: 2019-08-20 07:45:50+00:00

Document:
MÄRTS KUU LOOSUNG: Jeesus Kristus ütleb: Sellest tunnevad kõik, et te olete minu jüngrid, kui te üksteist armastate. Jh 13,35
1. Laupäev Issand ütleb: Et ta minusse on kiindunud, siis ma päästan tema. Ps 91,14 Jeesus palvetas: "Isa, kui sa tahad, võta see karikas minult ära! Ometi ärgu sündigu minu tahtmine, vaid sinu oma!" Siis ilmus talle ingel taevast teda kinnitama. Lk 22,42-43 Usk ei ole mingi harrastus, vaid kogu elu haarav jõud. Lõpuks on võitjate seas vaid need, kellele usk Jeesusesse oli elu ja surma küsimus. Osvald Tärk Mt 13,31-35; Ef 6,5-9
PÜHAPÄEV ENNE PAASTUAEGA (ESTOMIHI) Vaata, me läheme üles Jeruusalemma ja seal viiakse lõpule kõik see, mis prohvetid on kirjutanud Inimese Pojast! Lk 18,31 Mk 8,31-38; 1Kr 13,1-13; Ps 31 Jutlus: Js 58,1-9a
2. Pühapäev Nad ei saanud tunda janu, kui Issand viis neid läbi kõrbete: ta laskis neile kaljust vett voolata. Js 48,21 Jeesus ütles: Kes iganes joob vett, mida mina talle annan, ei janune enam iialgi, vaid vesi, mille mina talle annan, saab tema sees igavesse ellu voolavaks allikaks. Jh 4,14 Issand, meie Jumal! Sina oled meile kinkinud oma armsas Pojas mitte vähem kui iseenda ja kõik, mis Sina oled. Võta meid nii nagu oleme. Julgusta meid meie nõtruses. Muuda meie vaesus rikkuseks oma külluses! Karl Barth
3. Esmaspäev Issanda lunastatud pöörduvad tagasi. Rõõm ja ilutsemine valdavad neid, aga kurbus ja ohkamine põgenevad ära. Js 51,11 Te rõõmustate üliväga, ehkki praegu peate mõnda aega kurvastama mitmesugustes kiusatustes. 1Pt 1,6 Ei tohi alluda melanhooliale ja kibestumisele. Täna kõige eest! Aino Gundersen Lk 13,31-35; Ef 6,10-17
4. Teisipäev Taavet kinnitas ennast Issandas, oma Jumalas. 1Sm 30,6 Vabaduseks on Kristus meid vabastanud. Püsige siis selles ja ärge laske endid jälle panna orjaikkesse! Gl 5,1 Tõde, mis teeb vabaks, ei tähenda mitte ainult intellektuaalset teadmist Jumalast ja Tema loomingust, vaid sisemist küpsemist Jumala valguses, jumalikustumist juba selles maailmas, kokkukuuluvust Kristusega. Fanny de Sivers Lk 5,33-39; Ef 6,18-24
5. Kolmapäev Nad võitlevad sinu vastu, aga nad ei saa võimust su üle, sest mina olen sinuga, ütleb Issand, ja ma päästan sinu. Jr 1,19 Ülempreestrid ja kirjatundjad otsisid võimalust Jeesust hukata, sest nad kartsid teda, kuna kogu rahvas oli hämmastunud tema õpetusest. Mk 11,18 Tulles Kristuse juurde, satume paratamatult väljapoole. Need, kes on ennast sidunud Kristusega, märkavad, kuidas neid mõnigi kord võõristama hakatakse. Joel Luhamets Mt 6,16-21; Jh 11,1-10
05.03. Algab kannatusaeg
6. Neljapäev Kes armastavad sinu päästet, need öelgu alati: Suur on Jumal! Ps 70,5 Jeesus ütles pimedale: "Näe jälle! Sinu usk on su päästnud!" Ja otsekohe nägi ta jälle ja läks temaga kaasa Jumalat ülistades. Ja kogu rahvas, kes seda nägi, kiitis Jumalat. Lk 18,42-43 Kes ei suuda tunnistada võimatu võimalikkust Jumala juures, peab jääma uskuma oma mõistuse kõikesuutvusesse. Toomas Paul Sk 7,2-13; Jh 11,11-19
7. Reede Nad lugesid raamatut, Jumala Seadust, peatükkide kaupa ja andsid seletust, nõnda et loetust aru saadi. Ne 8,8 Suur rahvahulk kuulas Jeesust meeleldi. Mk 12,38 Igal pühapäeval, kui helisevad kirikukellad, helisevad nad ka sulle! Nendes heliseb kaasa Jumala armastus, mis sindki kutsub kaasa rahuallikale. Tee selle juurde läheb Tema kaudu, kes on tõotanud anda meile rahu, mida maailm ei saa anda ega meilt seda ka võtta. Seepärast ära lase Teda mööda minna. Rutta Tema juurde. Rudolf Kiviranna Jh 8,21-30; Jh 11,20-27
07.03. Ülemaailmne naiste palvepäev
8. Laupäev Oh Issand, sina oled suur ja kardetav Jumal, kes peab lepingut ja osutab heldust neile, kes teda armastavad ja tema käske peavad. Me oleme pattu teinud ja eksinud. Tn 9,4-5 Tunnistage siis üksteisele patud üles ja palvetage üksteise eest, et te saaksite terveks! Jk 5,16 Kui ma palvetan kellegi eest, siis teen talle ühe korvamatu teene - ma mõtlen tema peale1 Ma lähen tema juurde ja kuigi ma oma kätt ei tõsta, silitan ja paitan mured tema südamest. Ma aitan kanda tema risti, seisan tema kõrval ja mis kõige tähtsam - viin tema taeva alla. Avatud taeva alla... Harri Haamer Tn 5,1-7.17-30; Jh 11,28-45
1. PAASTUAJA PÜHAPÄEV (INVOCAVIT) Selleks ongi Jumala Poeg saanud avalikuks, et ta tühistaks kuradi teod. 1Jh 3,8b Mt 4,1-11; Hb 4,14-16; Ps 91 Jutlus: Jk 1,12-18
9. Pühapäev Jumala käes on mu pääste ja mu au. Ps 62,8 Ustav on see sõna ja väärib igati vastuvõtmist, et Kristus Jeesus on tulnud maailma päästma patuseid, kelle seast esimene olen mina. 1Tm 1,15 Mõtle tänu ja rõõmuga, et ülestõusnud Jeesus on toonud sullegi pattude andeksandmise rahu ja rõõmu, kui sa seda siiralt igatsed ja vastu võtad. Albert Soosaar
10. Esmaspäev Ei ma sure, vaid jään elama, ja jutustan Issanda tegusid. Ps 118,17 Paulus kirjutab: Meil oli meie endi arvates surmakäsk juba käes, et me ei loodaks endi, vaid Jumala peale, kes surnud üles äratab. 2Kr 1,8-9 Usk on najatumine tugevale. Karl Raudsepp 1Jh 3,7-11(12); Jh 11,46-57
11. Teisipäev Issanda silmad on õigete poole ja tema kõrvad nende appihüüdmise poole. Ps 34,16 Jeesus ütles: Kas siis Jumal ei peaks muretsema õigust oma äravalituile, kes tema poole kisendavad päevad ja ööd, kas ta peaks viivitama neid aidates? Ma ütlen teile, küll ta muretseb neile peatselt õiguse! Lk 18,7-8 Armas Jeesus, ära lase meid kasvada ilmaski nii suureks ja targaks omast meelest, et me ei suuda usaldada oma taevast Isa, vaid aita, et alati lapsemeelega usaldaksime Teda ja annaksime oma elu Tema kätte! Salme Klaos Ii 1,1-22; Jh 12,1-11
12. Kolmapäev Inimesepoeg, kõik mu sõnad, mis ma sulle räägin, võta südamesse ja kuule neid oma kõrvaga! Hs 3,10 Jeesus ütles: Jah, õndsad on need, kes Jumala sõna kuulevad ja seda järgivad. Lk 11,28 Kõiki prohveteid on peetud meeletuiks, aga nad on läinud edasi oma teed. Jumala riik on jäänud oma aulisuses püsima ja ta jääb sinu südant õnnistavalt puudutama, erutama ja varjama, kui oled valmis selle riigi pärast minema edasi kõigest hoolimata. Harri Haamer 1Kr 10,9-13; Jh 12,12-19
13. Neljapäev Jumal ütles: "Saagu valgus!" Ja valgus sai. 1Ms 1,3 Pimedus möödub ja tõeline valgus paistab juba. 1Jh 2,8 On Jumal meie poolt, kes võib ja julgeb siis veel olla meie vastu? Kui päike tõuseb, missugune öö ja pimedus suudab astuda vastu sellele mehisele tulijale? Isegi kõige tihedam udu ja raskem pilv ei jaksa takistada päikesekiirte tulekut ja teed. Ei jõua ka kõik inimlapse vastased kokku tagasi suruda Jumala aitavat kätt ega peletada eemale suurt armastuse imejõudu, millega Jumal meid siiski on õnnistanud ja trööstinud. Jaan Lattik Jk 4,1-10; Jh 12,20-26
14. Reede Teie olete Issanda, oma Jumala lapsed. 5Ms 14,1 Et te olete aga pojad, siis on Jumal läkitanud teie südamesse oma Poja Vaimu, kes hüüab: Abba! Isa! Gl 4,6 Issand, aita, et mu tänased teod ja sõnad kellelegi kahju ei tooks, vaid et need oleksid peegeldus Sinu armastusest ja halastusest. Rita R. Snowden Hb 2,11-18; Jh 12,27-33
15. Laupäev Mu süda ja mu ihu hüüavad rõõmsasti elava Jumala poole. Ps 84,3 Isa ütles: Tooge kiiresti kõige kallim kuub ja pange mu pojale selga ja andke talle sõrmus sõrme ja jalatsid jalga, ja tooge nuumvasikas, tapke see ja söögem ning olgem rõõmsad! Lk 15,22-24 Kõikvõimas Jumal, anna, et me Sinu suurt heldust ei põlgaks ja meie kõrvad ei oleks lukus Sinu kutsele. Pane meid Sind teenima nõnda, et Sinu nimi saaks ülistatud kogu meie elu kestel. Ja kui me Sinu vastu eksime, siis pööra meid õigele teele tagasi. Johann Calvin Ilm 20,1-6; Jh 12,34-36
2. PAASTUAJA PÜHAPÄEV (REMINISCERE) Ent Jumal teeb nähtavaks oma armastuse meie vastu sellega, et Kristus suri meie eest, kui me olime alles patused. Rm 5,8 Mk 12,1-12; Rm 5,1-5(6-11); Ps 35,1-16 Jutlus: Hb 11,8-10
16. Pühapäev Ma olen olnud kättesaadav neile, kes mind ei ole nõudnud; ma olen olnud leitav neile, kes mind ei ole otsinud. Js 65,1 Palve ja anumisega palvetage igal ajal Vaimus ning selleks valvake kogu püsivusega ja eestpalvetega kõigi pühade eest. Ef 6,18 Mu poole pöördu, Jumal, Sa ja kuule palveid armuga; mul appi, Jeesus, tõtta, mind häda seest ja surma käest Sa armust päästa võta! ULR 28:2. Adam Reusner
16.03. Palvepäev tagakiusatud kristlaste eest
17. Esmaspäev Parandage oma eluviise ja tegusid, siis ma jätan teid elama siia paika! Jr 7,3 Olge armulised, nagu teie Isa on armuline! Ärge mõistke kohut, ja ka teie üle ei mõisteta kohut! Ärge mõistke hukka, ja ka teid ei mõisteta hukka! Andke andeks, ja teile antakse andeks! Lk 6,36-37 Viha ja kurjusega täidetud maailmas ei ole kerge olla armastav ja andestav inimene. Kuid kuidas teisiti on võimalik inimesel, kes suhtub meisse antipaatiaga, uskuda Kristuse võidusse, kui meie elus pole sellest võidust midagi näha? Kuidas saab ta uskuda Kristuse armastusse, kui see puudub meie elus? Kristuse evangeelium ei saa olla usutav, kui ta ei avaldu meie juures elujõuna. Uno Plank Jr 26,1-3.7-16.24; Jh 12,37-43
18. Teisipäev Issand, võta kuulda mu sõnu, pane tähele mu ohkamist! Kuule mu appihüüdu, sest sinu poole ma palvetan! Ps 5,2-3 Oma maise elu päevil ohverdas Jeesus palumisi ja anumisi suure hüüdmise ja pisaratega selle poole, kes teda võis päästa surmast, ja teda võeti kuulda tema allaheitlikkuse tõttu. Hb 5,7 Sinu haavad kinnitavad kõige hingehäda sees, vaim ja süda elu saavad nende sisse vajudes. Olgu mul ka häda käes, süda rõõmus Sinu väes, sest Sa saatsid mulle abi oma surmavaeva läbi. ULR 170:4. Johann Heermann Ii 2,1-10; Jh 12,44-50
19. Kolmapäev Ma päästan nad kõigist nende asupaigust, kus nad on pattu teinud, ja puhastan nad. Ja nad on mulle rahvaks. Hs 37,23 Jeesus Kristus on loovutanud iseenda meie eest, et meid lunastada kõigest ülekohtust ja puhastada endale pärisrahvaks, innukaks headele tegudele. Tt 2,14 Kui Issand võtab ära oma varjava käe, oleme paisatud kurjuse võimusesse. Kui Ta laseks inimestel lõigata kõike seda, mida nad on külvanud, oleks palju enam pisaraid. Urho Muroma 2Ms 17,1-7; Jh 13,1-11
20. Neljapäev Kardetavate tegudega vastad sa meile õigluses, sa meie pääste Jumal. Ps 65,6 Jeesus ütleb: Kui te midagi minult palute minu nimel, siis ma teen seda. Jh 14,14 Sõber, kui sina ei või jätta oma lastele päranduseks raha ega vara, ära ole selle pärast mures. Pea aga meeles, et sa ööd ja päevad paluksid nende eest, nii et võiksid jätta neile suure pärandusena hulga Jumala kuuldud palveid, mis saadavad neid kogu nende elu. Ole Hallesby 1Jh 1,8-2,2(3-6); Jh 13,12-20
21. Reede Issand on kuningaks kogu maale. Sel päeval on Issand ainus ja tema nimi on ainus. Sk 14,9 Meie jaoks on ometi ainult üks Jumal, Isa, kellest on kõik asjad, ja meie tema juurde teel, ning üks Issand, Jeesus Kristus, kelle läbi on kõik, ja ka meie tema läbi. 1Kr 8,6 Suur oled Sa, oh Issand, ja imelised on Sinu teod; sõnadest jääb puudu, et laulda kiitust Sinu imedele. Sest oma heatahtlikkuses kutsud Sa kõik olematusest olemisse, oma väega hoiad Sa oma loodut vaos ja valitsed maailma. Vene õigeusu kirikust Lk 9,43b-48; Jh 13,21-30
22. Laupäev Igale asjale on määratud aeg, ja aeg on igal tegevusel taeva all. Kg 3,1 Võttes endaga need kaksteist, ütles Jeesus neile: Vaata, me läheme üles Jeruusalemma ja seal viiakse lõpule kõik see, mis prohvetid on kirjutanud Inimese Pojast. Lk 18,31 Sa mulle appi tulid ja oma peale võtsid mu suured patusüüd. Sind tapatalleks tehti, nii sain ma surmast lahti, Su valu kosutab mind nüüd. Paul Gerhardt Gl 2,16-21; Jh 13,31-35
3. PAASTUAJA PÜHAPÄEV (OCULI) Aga Jeesus ütles: "Ükski, kes on pannud käe adra külge ja siis vaatab tagasi, ei kõlba Jumala riigile!" Lk 9,62 Lk 9,57-62; Ef 5,1-8a; Ps 35,17-28 Jutlus: 1Kn 19,1-8(9-13a)
23. Pühapäev Ainsatki sõna ei langenud tühja kõigist neist headest sõnadest, mis Issand oli rääkinud Iisraeli soole, vaid kõik läks täide. Jos 21,45 See tõotus on antud teile ja teie lastele ning kõikidele, kes on eemal, keda iganes Jumal, meie Issand, enese juurde kutsub. Ap 2,39 Jumal ise on juhtinud sinu jalgu ja hoidnud su teerada. Ikka ja jälle on Ta sind täitnud ja pole kunagi oma heldusega kokku hoidnud. Ära siis ole nüüd hirmul, arg ega rammetu ning ära kõhkle iga oma sammu pärast! Jumal, kes sind on alati saatnud, tuleb kaasa ka tulevikku. Wolfram Böhme
24. Esmaspäev Mu süda muutub mu sees, ühtlasi ärkab mu halastus. Ma ei tee teoks oma tulist viha, sest ma olen Jumal, aga mitte inimene, ma olen su keskel Püha. Ho 11,8.9 Kus patt on suurenenud, seal on arm saanud ülirohkeks. Rm 5,20 Oleme kadunud, kui Su arm meid ei otsi ega päästa. Oleme hukkunud ka siis, kui Sa ei jäta meid armusse. Nõnda saagu me tugevaks Sinus, et suudaksime vendade ja õdedena seista kurjale vastu. Mitte meie, vaid Sina meis. Ove Sander Lk 14,(25-26)27-33(34-35); Jh 13,36-38
25. Teisipäev Inimsüdames on palju kavatsusi, aga Issanda nõu saab teoks. Õp 19,21 Kui Paulus ja Barnabas jõudsid Müüsiani, püüdsid nad matkata Bitüüniasse, aga Jeesuse Vaim ei lubanud. Ap 16,7 Usaldus võib hinge vaigistada. Kui püüame kinni linnu ja hoiame teda peos, tunneme, kuidas ta väike süda taob hirmu tõttu, kuigi me ei tee talle kurja. Kui aga õpetame sellesama linnu ennast usaldama, siis võib ta kartmatult inimese peo pealt toitu võtta. Vaja on usaldust. Osvald Tärk Ii 7,11-21; Jh 14,1-7
26. Kolmapäev Minu käsi on rajanud maale aluse ja mu parem käsi on laotanud taeva; kui ma neid hüüan, siis nad astuvad üheskoos ette. Js 48,13 Kummardage teda, kes on teinud taeva ja maa ja mere ja vete allikad! Ilm 14,7 Meid aidatakse, kui lapselikus usalduses tuleme elava Jumala juurde ja ütleme Talle: "Üksianus sõna Sinu suust võib meid päästa!" Ja siis sünnivad imed meie elus. Harri Haamer Mk 9,38-41(42-47); Jh 14,8-14
27. Neljapäev Issand ütles Kainile: Mis sa oled teinud? Sinu venna vere hääl kisendab maa pealt minu poole! 1Ms 4,10 Kuulge nüüd, rikkad! Vaata, tööliste palk, mille te olete jätnud oma põldudel lõikajatele maksmata, kisendab, ja viljakoristajate karjed on tunginud vägede Issanda kõrvu. Te olete priisanud ja prassinud maa peal, nuumanud end tapapäeval, te olete hukka mõistnud õige ja ta mõrvanud. Jk 5,1.4-6 Õnnis on see inimene, kes kahetsuses ärkas ja janunema hakkas. Kes joone tõmbas oma endise tühja elu ette. Kes uue elu järele isuneb. Aksel Kallas Mk 8,(10-13)14-21; Jh 14,15-21
28. Reede Ruuben ütles vendadele: Ärge valage verd! 1Ms 37,22 Vaadake, et keegi teisele kurja ei tasuks kurjaga, vaid taotlege alati head üksteisele ja kõikidele! 1Ts 5,15 Ei ole põhjust enda teistest paremaks pidamiseks. Võtkem kaastundlikult osa ligimese hädast ja ärgem olgem ainult siis õnnetustule kustutajad, kui oma maja põleb. Bruno Ederberg Mt 10,34-39; Jh 14,22-26
29. Laupäev Kui Issand tõi tagasi Siioni vangid, siis olime nagu unenägijad. Ps 126,1 Tall, kes on trooni keskel, hoiab neid kui karjane ja juhatab nad eluvee allikaile; ning Jumal pühib ära iga pisara nende silmist. Ilm 7,17 Sa küsid: kus ma näen võitu surma üle? Arutlus inimese elust ei ole selleks piisav, see on liiga kitsas, liiga hoiakuline. Sa näed võitu surma üle kirikus, mis on suurem kui sugupõlve kogemus, mis on suurem kui üks kultuur. Kristus, surma võitja, seab kiriku, mis näitab maailmale võitu. Vallo Ehasalu Lk 17,28-33; Jh 14,27-31
4. PAASTUAJA PÜHAPÄEV (LAETARE) Tõesti, tõesti, ma ütlen teile, kui nisuiva ei lange maasse ega sure, siis see jääb üksi, aga kui see sureb, siis see kannab palju vilja. Jh 12,24 Jh 12,20-26; 2Kr 1,3-7; Ps 92 Jutlus: Js 54,7-10
30. Pühapäev Issand, teie Jumal, on Jumal ülal taevas ja all maa peal. Jos 2,11 Kristus Jeesus, olles Jumala kuju, ei arvanud osaks olla Jumalaga võrdne, vaid loobus iseenese olust, võttes orja kuju, saades inimese sarnaseks; ja ta leiti välimuselt inimesena. Fl 2,6-7 Elu Issand, Sinus näeme, mida tähendab olla inimene. Sinu palge läbi näeme Jumala palet. Kus oled Sina, seal muutub maailm. Muuda meidki. Tee meid inimeseks. Jörg Zink
31. Esmaspäev Issand ütles: Ma tean Aabrahamist, et ta käsib oma poegi ja järeltulevat sugu hoida Issanda teed ning teha, mis õige ja kohus. 1Ms 18,19 Aabrahamile arvestati usk õiguseks. Rm 4,9 Sest olen julge lootuses ja usun kindlalt seda, et Vahemehe vere sees saab otsa hirm ja häda. See veri patust puhastab ja uueks eluks kinnitab ning õnnistust mul saadab. Johann Heermann 5Ms 8,2-10; Jh 15,1-8

References: Ps 91
 Ps 31
 Ps 70
 Ps 91
 Ps 62
 Ps 118
 Ps 34
 Ps 84
 Ps 35
 Ps 5
 Ps 65
 Ps 35
 Ps 126
 Ps 92